《浚烟霞后洞新泉得七石榻》
明代·湛若水

有客晨叩门，劝我浚新泉。适当连雨天，工暇土脉匀。

发石玉已连，除壤榻自陈。布列象斗极，可以坐七贤。

尹公几中尊，次左湛子焉。邓子居右方，方君左临渊。

甘也接邓膝，南上秩有伦。馀二若有待，不备惟其人。

清如此泉者，来居无厚颜。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。